Diari Oficial de la Generalitat Valenciana


Sumari del DOGV 4798, del 15-07-2004 (2004/6967)

Juí de separació contenciosa número 178/2004. Cèdula de notificació.
--------------------------------------------------------------------

### Dades del document

Número de DOGV
:   4798

Data del DOGV
:   15-07-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/6967


Organisme emissor
:   Jutjat de Primera Instància Número 24 de València

Tipus de document
:   Anunci

Juí de separació contenciosa número 178/2004. Cèdula de notificació. [2004/Q6967]
  
Procediment: assumpte civil 178/2004
  
Juí: separació contenciosa 178/2004
  
Part demandant: María Desamparados Valle Arnedo
  
Part demandada: Víctor José Sarrión García
  
Sobre: separacions contencioses
  
Al juí a què es fa referència s'ha dictat la sentència la decisió de la qual, literalment, diu així:
  
«Decisió
  
Que amb l'estimació de la demanda de separació matrimonial instada per la representació de María Desamparados Valle Arnedo contra Víctor José Sarrión García, declare la separació d'ambdós cònjuges, amb tots els efectes legals, i en especial els següents:
  
1. La separació dels cònjuges, que a partir d'este moment podran assenyalar lliurement el seu domicilio.
  
2. La revocació de tots els poders i consentiments que s'hagen atorgat els cònjuges entre sí.
  
3. La dissolució de la societat legal de guanys, la liquidació de la qual es podrà portar a terme en el procediment oportú.
  
4. S'atribuïx a María Desamparados Valle Arnedo la guarda i custòdia dels dos fills menors del matrimoni, i els progenitors compartiran la pàtria potestat sobre estos fills.
  
5. Com a sistema de visites paternofilials, pel que fa al menor Alejandro es fixa: com a règim ordinari: caps de setmana alterns, des de les 10.00 hores del matí del dissabte fins a les 21.00 hores de la vesprada del diumenge, el pare haurà de recollir i reintegrar el menor al domicili matern.
  
Com a règim extraordinari: la meitat dels distints períodes de vacances escolars, Nadal, Falles, Setmana Santa, Pasqua i estiu, ambdós progenitors es posaran d'acord en els períodes en què han de tindre els seus fills, en cas de discòrdia el pare elegirà els anys imparells, i la mare els anys parells.
  
Pel que fa al menor Ignacio, es fixa el que lliurement i voluntàriament decidisca pare i fill.
  
6. Com a pensió alimentària a favor dels seus fills, Víctor José Sarrión García pagarà a María Desamparados Valle, la quantitat de 150,25 euros mensuals a cada un dels seus dos fills Ignacio i Alejandro, que els haurà d'ingressar el demandat al compte bancari que designe María Desamparados Valle. Esta pensió s'actualitzarà d'acord amb l'índex de preus al consum, certificat anualment per l'Institut Nacional d'Estadística o organisme que en el futur el poguera substituir.
  
7. Pel que fa a les despeses extraordinàries d'ambdós fills, les parts es posaran d'acord sobre la necessitat de realitzar-les i la forma en què s'han de portar a efecte, i hi inclouran les despeses medicoquirúrgiques de tot tipus i que no les cobrisca la Seguretat Social. S'inclouen en este concepte les despeses extraescolars necessàries i que es pagaran a mitges.
  
8. S'atribuïx a María Desamparados Valle Arnedo i als seus fills menors, l'ús i gaudi del domicili familiar i l'aixovar domèstic, en el contingut, Víctor José Sarrión García haurà d'abandonar este immoble i retirar en el termini de set dies, la seua roba i els efectes personals amb inventari previ.
  
Cada part pagarà les costes causades a la seua instància i les comunes a mitges, de conformitat amb l'establit en l'article 394 de la Llei d'Enjudiciament Civil.
  
Manera d'impugnació: mitjançant un recurs d'apel·lació davant l'Audiència Provincial de València (article 455 de la Llei d'Enjudiciament Civil).
  
El recurs es prepararà a través d'un escrit presentat en este jutjat en el termini de cinc dies hàbils comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).
  
Esta és la sentència, que pronuncie, mane i firme».
  
En atenció al desconeixement de l'actual domicili o residència de la part demandada, mitjançant la provisió de 24 de juny de 2004, la magistrada jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació de sentència a Víctor José Sarrión García.